Prezenți într-o emisiune la Orange Sport, cei doi s-au "contrat" vizavi de numele pe care l-ar transfera. Mihai Pintilii a ochit unul dintre jucătorii rivalei la titlu, Rapid, iar Mihai Stoica l-a "taxat" imediat fin.
Mihai Pintilii a fost întrebat de moderatorul emisiunii ce jucător ar aduce în curtea clubului din Berceni. Antrenorul nu a stat pe gânduri și a nominalizat un jucător al rivalei Rapid, mai precis pe Claudiu Petrila.
"Îmi place Petrila. E un jucător român, tânăr. Aşa, puteam să dau exemplu de Chipciu", a spus Mihai Pintilii, conform sursei citate.
Mihai Stoica a glumit imediat pe seama ultimelor controverse privind transferul lui Ștefănescu la FCSB: "Trebuia să spună Marius Ştefănescu!".
Mihai Pintilii a evitat ușor subiectul, spunând că o astfel de declarație ar naște alte controverse: "Daaa, dar după aia iar apăreau discuţii".
Reacția acestuia vine după ce patronul Rapidului, Dan Șucu, a lansat ideea că fotbalistul lui Sepsi OSK ar semna cu trupa lui Gigi Becali, care a rupt tăcerea recent, după declarațiile milionarului. Controversa a lansat reacții de la distanță din partea ambelor tabere, totul bazat pe lipsa jucătorului din lot contra FCSB-ului.
Ultima săptămâna a adus noi discuții pe tema transferului jucătorului din Covasna către clubul din București. Prima etapă a play-off-ului a adus disputa directă dintre FCSB și Sepsi OSK, câștigată de trupa lui Pintilii cu 2-1.
Conform patronului Rapidului, Dan Șucu, aceasta ar putea fi o mișcare "marcă înregistrată" a FCSB-ului, care a mai procedat astfel. Milionarul din Giulești a oferit exemple palpabile, cum sunt Luis Phelipe și Baba Alhassan, transferați în iarnă de Gigi Becali.
Atunci, patronul i-a lăudat pe jucători chiar înaintea meciurilor directe, unde jucătorii au lipsit, ceea ce, conform lui Dan Sucu, ar încălca regulamentul. Atacul virulent al giuleșteanului a fost însoțit și de declarații precum "Asta nu este Liga Gigi Becali!".